Хачапуры

Хачапуры () — страва грузінскай кухні, грузінскі нацыянальны мучны вырабХАЧАПУРИ, Кулинарный словарь В. В. Похлебкина, 2002ХАЧАПУРИ, Кулинарный словарь. Зданович Л. И. 2001, адкрыты пірог з сырам.

 Паходжанне назвы і разнавіднасці 
Назва хачапуры паходзіць ад грузінскіх слоў «тварог» (хачо) і «хлеб» (пуры), і тыповая, імаверна, менавіта для заходне-грузінскай вобласці Імерэція.

Ёсць мноства відаў хачапуры — амаль у кожным грузінскім сяле хачапуры гатуюць па сваім асобным рэцэпце.

Самыя вядомыя грузінскія хачапуры:
 імерэцінскае хачапуры — традыцыйнае хачапуры круглай формы;
 аджарскае хачапуры — таксама называецца ачарулі ці аджарулі, і адрозніваецца тым, што выпякаецца падоўжанай формы, а на сярэдзіну высаджваюць яйка;
 мінгрэльскае і абхазскае хачапуры — вядома пад назвай ачма;
 сванскае хачапуры;
 рачульскае хачапуры.

Хачапуры вядома таксама ў Арменіі, дзе яго выпякаюць з слоенага цеста у форме канверта.

 Апісанне 
Хачапуры — булачка рознай формы з вялікім змяшчэннем сыру: яго ў хачапуры прыкладна ўдвая больш па вазе за муку. Часта цеста для хачапуры абсалютна прэснае, а акрамя абавязковага сыру (свежы або вытрыманы, часта авечы, напрыклад сулугуні), у склад стравы могуць уваходзіць яйкі (напрыклад, у аджарскім хачапуры) і іншыя інгрэдыенты. Вонкава хачапуры нагадваюць буйныя ватрушкі. Памеры хачапуры звычайна адпавядаюць памерам патэльняў, на якіх іх гатуюць. Выпякаюць іх на вуглях, або наплітным спосабам на ўмераным агні. Для начынкі ў хачапуры ўжываюць сыры — імерэцінскі, чанах, кабійскі, брынзуПохлебкин В. В. Национальные кухни наших народов (Основные кулинарные направления, их история и особености. Рецептура).—М.: Пищевая пром-сть, 1980. — 304 с..

 Цікавыя факты 
У верасні 2011 года ўлады Грузіі аформілі патэнт на хачапуры і 29 іншых страў нацыянальнай кухніГрузія запатэнтавала «чачу», «чурчхэлу», «хачапуры» — і 27 іншых нацыянальных прадуктаў.

 Гл. таксама 
 Хінкалі

 Спасылкі 

Катэгорыя:Грузінская кухня
Катэгорыя:Ляпёшкі
Катэгорыя:Стравы з сыру
Катэгорыя:Вулічная ежа